Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 632/12/6601	Banská Bystrica, 23.4.2013
EEČ : 2-45-111-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ktorý sa dopustil prečinu výtržníctva podľa § 364 ods. 1 písm. a) Trestného zákona   na tom skutkovom základe, že 
	6. decembra 2012 v čase okolo 16.55 h v Banskej Bystrici pri zimnom štadióne na chodníku pri rieke Hron prešiel v opačnom smere popri XXXXX, nar, XXXXX a približne po 10 tich metroch ako sa minuli sa otočil, zabočil k najbližšiemu stromu, po tom sa zozadu priblížil k XXXXX a niekde v polovici parkoviska pred zimným štadiónom ju predbehol, otočil sa k nej tvárou , rozopol si rázporok na nohaviciach a vytiahol svoj pohlavný úd, ktorý si naťahoval a oslovil ju slovami "chceš ma, chceš ma?", na čo táto reagovala slovami "vypadni, vypadni odtiaľto" a "pomoc, horí", na čo sa zľakol a rozbehol sa smerom na autobusovú stanicu.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením  povereného príslušníka OOPZ  XXXXX-východ pod ČVS:ORP – 1569/OV-BB-2012 zo 06.12.2012 bolo  podľa § 206 ods. 1 Tr. por. vznesené obvinenie  XXXXX za prečin výtržníctva podľa § 364 ods. 1 písm. c/ Tr. zák.,  ktorého sa dopustil na tom skutkovom základe, ako je uvedené vo výrokovej časti uznesenia.

V priebehu skráteného vyšetrovania boli k veci vypočutí - obvinený XXXXX a svedkyňa XXXXX.

Z výpovede obvineného XXXXX vyplýva, že sa ku skutku v plnej miere priznáva. Neznámu ženu dobehol v polovici parkoviska pred zimným štadiónom, náseldne ju predbehol, rozopol si zips, vzal si do ruky svoj pohlavný úd a naťahoval si ho. Viackrát sa jej spýtal, či ho chce. Žena sa zľakla a začala kričať, nech vypadne a kričala o pomoc, že horí. Potom od nej odišiel. Svoje konanie ľutuje, nevie čo ho to napadlo, dostal nejaký skrat, v živote predtým nič také neurobil Už sa viac takého konania nedopustí.

Zo záverov znaleckého posudku znalcov XXXXX a XXXXX vyplýva, že  u obvineného nezistili duševnú poruchu či chorobu. Jeho rozpoznávacie a ovládacie schopnosti boli v čase činu zachované. Nie je závislý na alkohole, ani iných omamných látkach. Nie je z psychiatrického hľadiska nebezpečný pre seba a pre svoje okolie.

Podľa § 364 ods. 1 písm. c/ Tr. zák. sa prečinu výtržníctva dopustí ten, kto na mieste verejnosti prístupnom vyvoláva verejné pohoršenie vykonávaním sexuálneho exhibicionizmu a iných patologických sexuálnych praktík.

V zmysle ust. § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu, podmienečne zastaviť trestné stíhanie, ak:
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a
c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Obvinený sa v prípravnom konaní ku skutku priznal a svoje konanie úprimne oľutovali. Zároveň sa dopustil prečinu, za ktorý trestný zákon ukladá trestnú sadzbu vo výmere až na dva roky.

Obvinený je rozvedený, pričom býva so svojou matkou XXXXX a neterou. Je zamestnaný v Smrečine Holding, kde pracuje ako robotník. Priestupkovo doposiaľ prejednávaný nebol. Súdom trestaný nebol.

S poukazom na tieto skutočnosti možno vyvodiť záver, že obvinený spĺňa zákonné podmienky pre podmienečné zastavenie  trestného stíhania.

Podľa § 216 ods. 2 Tr. por. v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Vzhľadom na okolnosti prípadu a na osobu obvineného som mu určila skúšobnú dobu v trvaní 12 mesiacov, ktorú považujem za dostatočnú.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavlina Zlochová
prokurátorka